  Майя Бывальцева Куась пӧсь луэмен но тылпу потонлы кышкытлык будэмен сэрен Удмуртиысь Алнаш, Вавож, Вотка, Глаз, Грак, Дэбес, Дэри, Камбарка, Каракулино, Кез, Кизнер, Красногорск, Можга, Сарапул, Сьӧлта, Эгра, Ува, Шаркан, Яган (Пичи Пурга ёрос) но Якшур-Бӧдья лесничествоослэн интывылазы нюлэсъёсы транспортэн пыран сюбегатэмын но кунмуртъёслы сике ветлыны ӧвӧл лэземын. Со сярысь Удмуртиысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. Уретон 13-тӥ куартолэзе кужымаз пыре но 1-тӥ инвожоозь ужа Та дыре нюлэсъёсын калгыны, калыкен ужрадъёс ортчытъяны, бичаськыны ветлыны уг яра. Сикъёсты тылпулэсь утись кужымъёсты вылӥ дасьлыкъя югдуре выжтэмын. 19-тӥ оштолэзьысен элькунысь нюлэс возёслэн музъемъёсыз вылын 40 тылпуосты кыскизы ни Тодэ вайытом, 30-тӥ оштолэзьысен Удмуртиысь нюлэсъёсын тылпулэсь утиськонъя нимысьтыз режим ялэмын. Тылпу потон учыръёс сярысь 8 (3412) 27-13-60, 8-800-100-94-00, 01,112 номеро телефонъёсъя ивортыны луэ. Тегъёс: Ижкар Удмуртия алон нюлэс инкуазь Инкуазьузырлыкъяминистерство  